CELEX: 32009R0976
Language: mt
Date: 2009-10-19 00:00:00
Title: Regolament tal-Kummissjoni (KE) Nru 976/2009 tad- 19 ta’ Ottubru 2009 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tas-Servizzi ta’ Netwerk

20.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 274/9
            
         REGOLAMENT TAL-KUMMISSJONI (KE) Nru 976/2009
   tad-19 ta’ Ottubru 2009
   li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tas-Servizzi ta’ Netwerk
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2007/2/KE tal-Parlament Ewropew u tal-Kunsill tal-14 ta’ Marzu 2007 li tistabbilixxi Infrastruttura għall-Informazzjoni Ġeografika fil-Komunità Ewropea (INSPIRE) (1), u b’mod partikolari l-Artikolu 16 tagħha,
   Billi:
   
               (1)
            
            
               Id-Direttiva 2007/2/KE tistabbilixxi regoli ġenerali għat-twaqqif ta’ Infrastruttura għall-Informazzjoni Ġeografika fil-Komunità Ewropea. L-Istati Membri huma mitluba li jistabbilixxu u jħaddmu netwerk ta’ servizzi għas-settijiet u servizzi ta’ dejta ġeografika li għalihom inħolqu metadejta skont dik id-Direttiva.
            
         
               (2)
            
            
               Sabiex ikun assigurat li tali servizzi jkunu kompatibbli u li jkunu jistgħu jintużaw, fuq il-livell Komunitarju, jeħtieġ li jiġu stabbiliti l-ispeċifikazzjonijiet tekniċi u l-kriterji minimi ta’ prestazzjoni għal dawk is-servizzi fir-rigward tat-temi mniżżlin fl-Annessi I, II u III għad-Direttiva 2007/2/KE.
            
         
               (3)
            
            
               Sabiex jiġi assigurat li l-awtoritajiet pubbliċi u l-persuni terzi jingħataw il-possibiltà teknika li jgħaqqdu s-settijiet u s-servizzi ta’ dejta ġeografika tagħhom mas-Servizzi ta’ Netwerk, jeħtieġ li jiġu stabbiliti r-rekwiżiti xierqa għal dawk is-servizzi.
            
         
               (4)
            
            
               Il-miżuri li hemm provvediment dwarhom f’dan ir-Regolament huma skont l-opinjoni tal-Kumitat stabbilit mill-Artikolu 22 tad-Direttiva 2007/2/KE,
            
         ADOTTAT DAN IR-REGOLAMENT:
   Artikolu 1
   Suġġett
   Dan ir-Regolament jistabbilixxi ir-rekwiżiti għat-twaqqif u l-manutenzjoni tas-Servizzi ta’ Netwerk li hemm provvediment dwarhom fl-Artikolu 11(1) tad-Direttiva 2007/2/KE (minn hawn ‘il quddiem imsejħa s-“Servizzi ta’ Netwerk”) u l-obbligi relatati għad-disponibbiltà ta’ dawk is-servizzi għall-awtoritajiet pubbliċi tal-Istati Membri u l-persuni terzi skont l-Artikolu 12 ta’ dik id-Direttiva.
   Artikolu 2
   Tifsiriet
   Għall-finijiet ta’ dan ir-Regolament, id-definizzjonijiet stabbiliti fil-Parti A tal-Anness għar-Regolament tal-Kummissjoni (KE) Nru 1205/2008 (2) għandhom japplikaw.
   It-tifsiriet li ġejjin għandhom japplikaw ukoll:
   
               (1)
            
            
               Il-“Kapaċità Operattiva Inizjali” tfisser l-abbiltà ta’ Servizz ta’ Netwerk li jipprovdi funzjonalità sħiħa mingħajr ma’ jiggarantixxi kwalità ta’ servizz konformi mar-regoli stabbiliti fl-Anness I għal dan ir-Regolament jew aċċess għas-servizz mill-utenti kollha permezz il-ġeoportal INSPIRE;
            
         
               (2)
            
            
               Il-“Prestazzjoni” tfisser il-livell minimu li bih objettiv jiġi kkunsidrat li ntlaħaq li jirrapreżenta l-fatt ta’ kemm tista’ titlesta malajr talba fi ħdan Servizz ta’ Netwerk INSPIRE;
            
         
               (3)
            
            
               Il-“Kapaċità” tfisser il-limitu tal-għadd ta’ talbiet ta’ servizz simultanji pprovduti bi prestazzjoni garantita;
            
         
               (4)
            
            
               Id-“Disponibbiltà” tfisser il-probabbiltà li Servizz ta’ Netwerk ikun disponibbli;
            
         
               (5)
            
            
               Il-“Ħin ta’ reazzjoni” tfisser il-ħin imkejjel fil-pożizzjoni tas-Servizz tal-Istat Membru, li fih l-operazzjoni tas-servizz twassal l-ewwel byte tar-riżultat;
            
         
               (6)
            
            
               Ir-“Talba għal servizz” tfisser talba waħda għal operazzjoni waħda ta’ Servizz ta’ Netwerk INSPIRE;
            
         
               (7)
            
            
               l-“Element ta’ Metadejta INSPIRE” tfisser element ta’ Metadejta stabbilit f’Parti B tal-Anness għar-Regolamet (KE) Nru 1205/2008;
            
         
               (8)
            
            
               “Publikazzjoni” tfisser l-operazzjoni li ddaħħal, tħassar jew taġġorna l-elementi ta’ metadejta INSPIRE għar-riżorsi fis-Servizz ta’ Sejbien;
            
         
               (9)
            
            
               Il-“Lingwa Naturali” tfisser lingwa li hija mitkellma, miktuba, jew mitkellma bis-sinjali mill-bnedmin għal skopijiet ġenerali ta’ komunikazzjoni;
            
         
               (10)
            
            
               Il-“Ġbir” tfisser operazzjoni li ġġib elementi ta’ metadejta INSPIRE għar-riżorsi minn Servizz ta’ Sejbien ta’ sors u li tippermetti li tinħoloq, titħassar jew tiġi aġġornata l-metadejta ta’ dawn ir-riżorsi fis-Servizz ta’ Sejbien fil-mira;
            
         
               (11)
            
            
               Is-“Saff” tfisser unità bażika ta’ informazzjoni ġeografika li tista’ tiġi mitluba bħala mappa minn server skont EN ISO 19128.
            
         Artikolu 3
   Rekwiżiti għas-Servizzi ta’ Netwerk
   Is-Servizzi ta’ Netwerk għandhom ikunu konformi mar-rekwiżiti li jikkonċernaw il-kwalità tas-servizzi stabbiliti fl-Anness I.
   Barra minn hekk, kull tip ta’ Servizz ta’ Netwerk għandu jkun konformi ma’ dawn li ġejjin:
   
               (a)
            
            
               f’dak li jikkonċerna s-Servizzi ta’ Sejbien, ir-rekwiżiti u l-karatteristiċi speċifiċi stabbiliti fl-Anness II;
            
         
               (b)
            
            
               f’dak li jikkonċerna s-Servizzi ta’ Viżjoni, ir-rekwiżiti u l-karatteristiċi speċifiċi stabbiliti fl-Anness III;
            
         Artikolu 4
   Aċċess għas-Servizzi ta’ Netwerk
   1.   Mhux aktar tard mid-9 ta’ Mejju 2011, l-Istati Membri għandhom jipprovdu s-Servizzi ta’ Sejbien u Viżjoni b’kapaċità operattiva inizjali.
   2.   Mhux aktar tard mid-9 ta’ Novembru 2011, l-Istati Membri għandhom jipprovdu s-Servizzi ta’ Sejbien b’konformità ma’ dan ir-Regolament.
   Artikolu 5
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta’ Ottubru 2009.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 108, 25.4.2007, p. 1.
   
      (2)  ĠU L 326, 4.12.2008, p. 12.
   
      ANNESS I
      
         KWALITÀ TAS-SERVIZZ
      
      Is-Servizzi ta’ Netwerk ta’ persuni terzi magħquda skont l-Artikolu 12 tad-Direttiva 2007/2/KE, ma għandhomx jitqiesu fl-istima tal-kwalità tas-servizz biex jiġi evitat id-deterjorament potenzjali li jseħħ minn fuq ghal iktar l’ isfel.
      Il-kriterji dwar il-Kwalità ta’ Servizz li ġejjin li jirrelataw ma’ prestazzjoni, kapaċità u disponibbiltà għandhom jiġu assigurati.
      1.   PRESTAZZJONI
      Il-ħin ta’ reazzjoni biex tintbagħat ir-reazzjoni inizjali għal talba ta’ Servizz ta’ Sejbien ma għandux ikun aktar minn 3 sekondi f’sitwazzjoni normali.
      Għal immaġni ta’ 470 Kilobyte (eż. 800 × 600 pixel b’fond ta’ kulur ta’ 8 bits), il-ħin ta’ reazzjoni biex tintbagħat ir-reazzjoni inizjali għal Talba għal “Get Map” lil servizz ta’ viżjoni ma għandux ikun ta’ aktar minn 5 sekondi f’sitwazzjoni normali.
      Sitwazzjoni normali tirrappreżenta perjodi x’ħin ma jkunx hemm l-ogħla domanda. Hija stabbilita bħala d-90 % tal ħin.
      2.   KAPAĊITÀ
      L-għadd minimu ta’ talbiet li jiġu servuti simultanjament lil Servizz ta’ Sejbien bi prestazzjoni ta’ Kwalità tas-Servizz għandu jkun ta’ 30 kull sekonda.
      L-għadd minimu ta’ talbiet ta’ servizz li jiġu servuti simultanjament lil servizz ta’ viżjoni bi prestazzjoni ta’ Kwalità tas-Servizz għandu jkun ta’ 20 kull sekonda.
      3.   DISPONIBBILTÀ
      Il-probabbiltà li Servizz ta’ Netwerk jkun disponibbli għandha tkun ta’ 99 % tal-ħin.
   
   
      ANNESS II
      
         SERVIZZI TA’ SEJBIEN
      
      PARTI A
      
         Kriterji tat-Tfittix
      
      Sabiex ikun konformi mas-sett minimu ta’ kriterji tat-tfittix stabbiliti fl-Artikolu 11(2) tad-Direttiva 2007/2/KE, is-Servizz ta’ Sejbien għandu jgħin biex isir it-tfittix bl-elementi ta’ metadejta INSPIRE imniżżla fit-Tabella 1 ta’ dan l-Anness.
      
         Tabella 1
      
      
                  Il-kriterji minimi ta’ tfittix
               
               
                  L-elementi ta’ metadejta INSPIRE
               
            
                  Il-kliem ewlieni
               
               
                  Kelma Ewlenija
               
            
                  Il-klassifikazzjoni ta’ dejta u servizzi ġeografiċi;
                  (Għal settijiet ta’ dejta ġeografika u serje ta’ settijiet ta’ dejta ġeografika)
               
               
                  Kategorija tas-suġġett
               
            
                  Il-klassifikazzjoni ta’ dejta u servizzi ġeografiċi;
                  (Għal servizzi ta’ dejta ġeografika)
               
               
                  It-tip ta’ servizz ta’ dejta ġeografika
               
            
                  Il-kwalità u l-validità tas-settijiet ta’ dejta ġeografika;
               
               
                  Nisel
               
            
                  Il-kwalità u l-validità tas-settijiet ta’ dejta ġeografika;
               
               
                  Ir-riżoluzzjoni ġeografika
               
            
                  Il-grad ta’ konformità mar-regoli implimentattivi previsti fl-Artikolu 7(1) tad-Direttiva 2007/2/KE
               
               
                  L-ispeċifikazzjoni
               
            
                  Il-grad ta’ konformità mar-regoli ta’ implimentazzjoni previsti fl-Artikolu 7(1) tad-Direttiva 2007/2/KE
               
               
                  Grad
               
            
                  Il-pożizzjoni ġeografika
               
               
                  Il-kwadru ta’ delimitazzjoni ġeografika
               
            
                  Il-kundizzjonijiet li japplikaw għall-aċċess għal settijiet u servizzi ta’ dejta ġeografika u l-użu tagħhom
               
               
                  Il-kundizzjonijiet li japplikaw għall-aċċess u l-użu
               
            
                  Il-kundizzjonijiet li japplikaw għall-aċċess għal settijiet u servizzi ta’ dejta ġeografika u l-użu tagħhom
               
               
                  Il-limitazzjonijiet fuq l-aċċess pubbliku
               
            
                  L-awtoritajiet pubbliċi responsabbli għall-ħolqien, l-amministrazzjoni, il-manutenzjoni u d-distribuzzjoni ta’ settijiet u servizzi ta’ dejta ġeografika;
               
               
                  Il-parti responsabbli
               
            
                  L-awtoritajiet pubbliċi responsabbli għall-ħolqien, l-amministrazzjoni, il-manutenzjoni u d-distribuzzjoni ta’ settijiet u servizzi ta’ dejta ġeografika;
               
               
                  Ir-rwol tal-parti responsabbli
               
            L-elementi ta’ metadejta jew is-sett ta’ elementi INSPIRE li ġejjin għandhom ikunu disponibbli wkoll bħala kriterji ta’ tfittxija:
      
                  (a)
               
               
                  It-Titolu tar-Riżorsa;
               
            
                  (b)
               
               
                  Is-sinteżi tar-Riżorsa;
               
            
                  (c)
               
               
                  It-Tip tar-Riżorsa;
               
            
                  (d)
               
               
                  L-Identifikatur tar-Riżorsa Uniku;
               
            
                  (e)
               
               
                  Ir-Referenza Temporali.
               
            Biex ikun permess is-sejbien ta’ riżorsi permezz ta’ taħlita ta’ kriterji ta’ tfittxija, l-operaturi loġiċi u dawk ta’ tqabbil għandhom jiġu appoġġjati.
      Biex ikun permess is-sejbien ta’ riżorsi bbażat fuq il-pożizzjoni ġeografika tar-riżorsa, l-operatur ġeografiku mniżżel fit-Tabella 2 għandu jiġi appoġġjat.
      
         Tabella 2
      
      
                  L-isem tal-operatur
               
               
                  Il-proprjetà
               
            
                  L-intersezzjonijiet
               
               
                  Jirrikjedi li l-element ta’ metadejta INSPIRE “Kwadru ta’ Delimitazzjoni Ġeografika” jagħmel intersezzjoni ta’ Żona ta’ Interess definita
               
            PARTI B
      
         L-operazzjonijiet
      
      1.   LISTA TA’ OPERAZZJONIJIET
      Sabiex ikun konformi mal-Artikolu 11(1) tad-Direttiva 2007/2/KE, is-Servizz ta’ Sejbien għandu jipprovdi l-operazzjonijiet imniżżlin fit-Tabella 3 ta’ dan l-Anness.
      
         Tabella 3
      
      
                  Il-ħidma
               
               
                  Ir-rwol
               
            
                  “Get Discovery Service Metadata”
               
               
                  Jipprovdi l-informazzjoni kollha meħtieġa dwar is-servizz u jispjega l-kapaċitajiet tas-servizz.
               
            
                  “Discover Metadata”
               
               
                  L-operazzjoni Discover Metadata tippermetti talbiet għal elementi ta’ metadejta INSPIRE ta’ riżorsi msejsa fuq talba li ssir mis-Servizz ta’ Sejbien fil-mira.
               
            Sabiex ikun konformi mal-Artikolu 12 tad-Direttiva 2007/2/KE, is-Servizz ta’ Sejbien għandu jappoġġja l-operazzjonijiet imniżżlin fit-Tabella 4 ta’ dan l-Anness.
      
         Tabella 4
      
      
                  Il-ħidma
               
               
                  Ir-rwol
               
            
                  
                     Publish Metadata
                  
               
               
                  L-operazzjoni Publish Metadata tippermetti li jsir editjar tal-elementi ta’ metadejta INSPIRE għar-riżorsi fis-Servizz ta’ Sejbien (mekkaniżmi ta’ metadejta li jġibu jew jagħtu). Editjar ifisser li ddaħħal, tħassar jew taġġorna
               
            
                  
                     Link Discovery Service
                  
               
               
                  Il-funzjoni Link Discovery Service tippermetti d-dikjarazzjoni tad-disponibbiltà ta’ Servizz ta’ Sejbien għas-Sejbien ta’ riżorsi permezz tas-Servizz ta’ Sejbien tal-Istat Membru filwaqt li r-riżorsa ta’ metadejta tinżamm fil-lokalità tas-sid
               
            Il-parametri tat-talba u tar-reazzjoni ta’ kull operazzjoni jikkompletaw l-ispjegazzjoni ta’ kull operazzjoni u jiffurmaw parti integrali mill-ispeċifikazzjoni teknika tas-Servizz ta’ Sejbien.
      2.   OPERAZZJONI “GET DISCOVERY SERVICE METADATA”
      2.1.   Talba għal “Get Discovery Service Metadata”
      
      2.1.1.   Parametri għat-talba għal “Get Discovery Service Metadata”
      
      Il-parametru għat-talba għal “Get Discovery Service Metadata” jindika l-lingwa naturali għall-kontenut tar-Reazzjoni għal “Get Discovery Service Metadata”
      2.2.   Reazzjoni għal “Get Discovery Service Metadata”
      
      Ir-Reazzjoni għal “Get Discovery Service Metadata” għandha jkollha s-settijiet ta’ parametri li ġejjin:
      
                  —
               
               
                  Il-Metadejta ta’ Servizz ta’ Sejbien,
               
            
                  —
               
               
                  Il-Metadejta tal-Operazzjonijiet,
               
            
                  —
               
               
                  Il-lingwi.
               
            2.2.1.   Parametri tal-Metadejta ta’ Servizz ta’ Sejbien
      
      Il-parametri tal-Metadejta ta’ Servizz ta’ Sejbien għandhom tal-anqas ikollhom l-elementi ta’ metadejta INSPIRE tas-Servizz ta’ Sejbien.
      2.2.2.   Parametri tal-Metadejta tal-Operazzjonijiet
      
      Il-parametru tal-Metadejta tal-Operazzjonijiet jipprovdu l-metadejta dwar l-operazzjonijiet implimentati mis-Servizz ta’ Sejbien. Dawn il-parametri ta’ metadejta għandhom jispjegaw kull operazzjoni. Dan jinkludi tal-anqas dan li ġej:
      
                  (1)
               
               
                  jindika d-disponibbiltà tal-mekkaniżmu li jiġbed, tal-mekkaniżmu li jagħti jew tat-tnejn, għall-Metadejta tal-Publikazzjoni;
               
            
                  (2)
               
               
                  jispjega kull operazzjoni, u jinkludi tal-anqas spjegazzjoni tad-dejta li tpartet u l-indirizz tan-netwerk.
               
            2.2.3.   Parametru tal-lingwi
      
      Għandhom jiġu pprovduti żewġ parametri tal-lingwi:
      
                  —
               
               
                  il-parametru ta’ Reazzjoni tal-Lingwa li jindika l-lingwa naturali użata fil-parametri tar-Reazzjoni għal “Get Discovery Service Metadata”;
               
            
                  —
               
               
                  il-parametru tal-lingwi Appoġġjati li fih ikun hemm il-lista tal-lingwi naturali appoġġjati mis-servizz tas-Sejbien.
               
            3.   OPERAZZJONI TAL-METADEJTA TAS-SEJBIEN
      3.1.   Talba tal-Metadejta tas-Sejbien
      
      Din it-Talba tal-Metadejta tas-Sejbien fiha dawn il-parametri li ġejjin:
      
                  —
               
               
                  Il-Lingwa;
               
            
                  —
               
               
                  It-Talba.
               
            3.1.1.   Parametru tal-Lingwa
      
      Il-parametru tal-Lingwa jindika l-lingwa naturali mitluba għall-kontenut tas-Reazzjoni tal-Metadejta tas-Sejbien
      3.1.2.   Parametru tat-Talba
      
      Il-parametru tat-Talba għandu jkun fih it-taħlita ta’ kriterji ta’ tfittix kif speċifikata fil-parti A.
      3.2.   Ir-Reazzjoni tal-Metadejta tas-Sejbien
      
      3.2.1.   Parametru tar-Reazzjoni tal-Metadejta tas-Sejbien
      
      Il-parametru tar-Reazzjoni tal-Metadejta tas-Sejbien għandu jkun fih tal-anqas l-elementi ta’ metadejta INSPIRE ta’ kull riżorsa li taqbel mat-talba.
      4.   OPERAZZJONI TAL-METADEJTA TAL-PUBBLIKAZZJONI
      Il-funzjoni tal-Metadejta tal-Publikazzjoni tippermetti l-pubblikazzjoni tal-elementi ta’ metadejta INSPIRE għar-riżorsi fis-Servizz ta’ Sejbien. Iż-żewġ alternattivi huma:
      
                  —
               
               
                  Il-mekkaniżmu li jagħti: jippermetti li jsir editjar tal-elementi ta’ metadejta INSPIRE tar-riżorsi aċċessibli mis-Servizz ta’ Sejbien,
               
            
                  —
               
               
                  Il-Mekkaniżmu li jġib: Jippermetti lis-Servizz ta’ Sejbien ta’ Stat Membru li jġib l-elementi ta’ metadejta INSPIRE ta’ riżorsi minn pożizzjoni remota.
               
            Għandha tiġi appoġġjata, mill-anqas, waħda mill-alternattivi imniżżla hawn fuq.
      4.1.   Mekkaniżmu li Jagħti
      
      4.1.1.   Talba tal-Metadejta tal-Editjar
      
      4.1.1.1.   Parametru tar-Rikjesta tal-Metadejta tal-Editjar
      
      Il-parametru tat-Talba tal-Metadejta tal-Editjar jipprovdi l-informazzjoni kollha mitluba biex jiddaħħlu, jiġu aġġornati, jew jitħassru mis-Servizz ta’ Sejbien l-elementi ta’ metadejta INSPIRE tar-riżorsi.
      4.2.   Mekkaniżmu li Jġib
      
      4.2.1.   Talba tal-Metadejta tal-Ġabra
      
      4.2.1.1.   Parametru tat-Talba tal-Metadejta tal-Ġabra
      
      Il-parametru tat-Talba tal-Metadejta tal-Ġabra jipprovdi kull informazzjoni dwar il-lokazzjoni remota meħtieġa biex jinkisbu r-riżorsi ta’ metadejta disponibbli. Hu għandu jinkludi, tal-anqas, l-elementi ta’ metadejta INSPIRE tas-servizz iddedikat għad-dejta ġeografika.
      5.   OPERAZZJONI TAS-SERVIZZ TA’ SEJBIEN MAGĦQUD
      L-operazzjoni tas-Servizz ta’ Sejbien Magħqud jippermetti d-dikjarazzjoni tad-disponibbiltà ta’ Servizz ta’ Sejbien konformi ma’ dan ir-Regolament, għas-Sejbien ta’ riżorsi permezz tas-Servizz ta’ Sejbien tal-Istat Membru filwaqt li tinżamm ir-riżorsa ta’ metadejta fil-lokalità tas-sid.
      5.1.   Rikjesta tas-Servizz ta’ Sejbien Magħqud
      
      5.1.1.   Parametru tar-Rikjesta tas-Servizz ta’ Sejbien Magħqud
      
      Il-parametru tar-Rikjesta tas-Servizz ta’ Sejbien Magħqud għandu jipprovdi kull informazzjoni dwar is-Servizz ta’ Sejbien tal-Awtorità Pubblika jew ta’ Parti Terza konformi ma’ dan ir-Regolament, li jippermetti lis-Servizz ta’ Sejbien tal-Istat Membru li jġib riżorsi Metadejta bbażati fuq taħlita ta’ kriterji ta’ tfittix mis-Serivizz ta’ Sejbien tal-Awtorità Pubblika jew ta’ Parti Terza u jgħaqqadhom ma’ riżorsi Metadejta oħrajn.
   
   
      ANNESS III
      
         SERVIZZI TA’ VIŻJONI
      
      PARTI A
      
         L-operazzjonijiet
      
      1.   LISTA TA’ OPERAZZJONIJIET
      Sabiex ikun konformi mal-Artikolu 11(1) tad-Direttiva 2007/2/KE, is-Servizz ta’ Viżjoni għandu jipprovdi l-operazzjonijiet imniżżlin fit-Tabella 1 ta’ dan l-Anness.
      
         Tabella 1
      
      
                  L-operazzjoni
               
               
                  Ir-rwol
               
            
                  “Get View Service Metadata”
               
               
                  Jipprovdi l-informazzjoni kollha meħtieġa dwar is-servizz u jispjega l-kapaċitajiet tas-servizz.
               
            
                  
                     Get Map
                  
               
               
                  Iwassal mappa li fiha jkun hemm l-informazzjoni ġeografika u tematika li tkun ġejja minn dejtasets ġeografiċi disponibbli. Din il-mappa hija immaġni ġeo-referenzjata.
               
            Sabiex ikun konformi mal-Artikolu 12 tad-Direttiva 2007/2/KE, is-Servizz ta’ viżjoni għandu jappoġġja l-operazzjonijiet imniżżlin fit-Tabella 2 ta’ dan l-Anness.
      
         Tabella 2
      
      
                  L-operazzjoni
               
               
                  Ir-rwol
               
            
                  Is-Servizz Magħqud ta’ Viżjoni
               
               
                  Jippermetti lil Awtorità Pubblika jew Parti Terza li tiddikjara Servizz ta’ viżjoni għal wiri tar-riżorsi tagħha permezz ta’ Servizz ta’ Viżjoni ta’ Stat Membru filwaqt li tinżamm il-kapaċità ta’ wiri mill-pożizzjoni tal-Awtorità Pubblika jew tal-Parti Terza.
               
            Il-parametri tat-talba u tar-reazzjoni ta’ kull operazzjoni jikkompletaw l-ispjegazzjoni ta’ kull operazzjoni u jiffurmaw parti integrali mill-ispeċifikazzjoni teknika tas-Servizz ta’ Viżjoni.
      2.   OPERAZZJONI “GET VIEW SERVICE METADATA”
      2.1.   Talba għal “Get View Service Metadata”
      
      2.1.1.   Parametri ta’ talba għal “Get View Service Metadata”
      
      Il-parametru ta’ rikjesta għal “Get View Service Metadata” jindika l-lingwa naturali rikjesta għall-kontenut tar-Reazzjoni għal “Get View Service Metadata”
      2.2.   Parametri għar-reazzjoni għal “Get View Service Metadata”
      
      Ir-Reazzjoni għal “Get View Service Metadata” għandha jkollha s-settijiet ta’ parametri li ġejjin:
      
                  —
               
               
                  Il-Metadejta ta’ Servizz ta’ Viżjoni,
               
            
                  —
               
               
                  Il-Metadejta tal-Operazzjonijiet,
               
            
                  —
               
               
                  Il-lingwi,
               
            
                  —
               
               
                  Il-Metadejta ta’ Saffi.
               
            2.2.1.   Parametri tal-Metadejta ta’ Servizz ta’ Viżjoni
      
      Il-parametri tal-Metadejta ta’ Servizz ta’ Viżjoni għandhom tal-anqas ikollhom l-elementi ta’ metadejta INSPIRE tas-Servizz ta’ Viżjoni.
      2.2.2.   Parametri tal-Metadejta tal-Operazzjonijiet
      
      Il-parametru tal-Metadejta tal-Operazzjonijiet jispjega l-operazzjonijiet tas-Servizz ta’ viżjoni u fih għandu jkun hemm, tal-anqas, spjegazzjoni tad-dejta li tpartet u l-indirizz tan-netwerk ta’ kull operazzjoni.
      2.2.3.   Parametri tal-Lingwi
      
      Għandhom jiġu pprovduti żewġ parametri tal-lingwi:
      
                  —
               
               
                  il-parametru ta’ Reazzjoni tal-Lingwa li jindika l-lingwa naturali użata fil-parametri ta’ Metadejta ta’ Servizz ta’ Reazzjoni,
               
            
                  —
               
               
                  il-parametru tal-lingwi Appoġġati li fih ikun hemm il-lista tal-lingwi naturali appoġġati minn dan is-servizz ta’ Viżjoni.
               
            2.2.4.   Parametri ta’ Metadejta ta’ Saffi
      
      L-elementi tal-metadejta imniżżla fit-tabella 3 għandhom ikunu pprovduti għal kull saff.
      
         Tabella 3
      
      
                  Elementi ta’ metadejta
               
               
                  L-ispjegazzjoni
               
            
                  It-Titolu ta’ Riżorsa
               
               
                  It-titlu tas-saff, użat għall-komunikazzjoni tal-bniedem, għall-preżentazzjoni tas-saff, eż. f’menù
               
            
                  Is-Sinteżi tar-Riżorsa;
               
               
                  Is-sinteżi ta’ saff
               
            
                  Kelma Ewlenija
               
               
                  Kliem ewlieni addizzjonali
               
            
                  Kwadru ta’ Delimitazzjoni Ġeografika
               
               
                  Ir-rettangolu minimu ta’ delimitazzjoni fis-Sistemi ta’ Referenza ta’ Koordinati appoġġjati taż-żona koperta mis-Saff
               
            
                  L-Identifikatur tar-Riżorsa Uniku;
               
               
                  L-Identifikatur tar-Riżorsa Uniku tar-riżorsa użata biex jinħoloq is-saff
               
            Il-parametri speċifiċi tas-saff imniżżla fit-tabella 4 għandhom ikunu provduti għal kull saff.
      
         Tabella 4
      
      
                  Il-parametru
               
               
                  L-ispjegazzjoni
               
            
                  L-isem
               
               
                  L-isem armonizzat tas-saff
               
            
                  Is-Sistemi ta’ Referenza ta’ Koordinati
               
               
                  Il-lista tas-Sistemi ta’ Referenza ta’ Koordinati li fiha huwa disponibbli s-saff
               
            
                  L-istili
               
               
                  Il-lista tal-istili ta’ rendiment disponibbli għas-saff
               
            
                  Stil jkun magħmul minn titolu u Identifikatur Uniku
               
            
                  URL tat-tifsir
               
               
                  Il-pożizzjoni tat-tifsir għal kull stil, lingwa u pari ta’ dimensjoni
               
            
                  Pari ta’ Dimensjoni
               
               
                  Jindika l-pari ta’ assi ta’ żewġ dimensjonijiet appoġġjati għas-settijiet ta’ dejta ġeografika multidimensjonali u s-serje ta’ settijiet ta’ dejta ġeografika
               
            3.   OPERAZZJONI TA’ “GET MAP”
      3.1.   Talba “Get Map”
      
      3.1.1.   Parametri ta’ talba għal “Get Map”
      
      Il-parametri ta’ Talba għal “Get Map” imniżżlin fit-Tabella 5 għandhom jiġu pprovduti
      
         Tabella 5
      
      
                  Il-parametru
               
               
                  L-ispjegazzjoni
               
            
                  Is-Saffi
               
               
                  Il-lista tal-ismijiet tas-saffi li għandhom jiġu inklużi fil-mappa
               
            
                  L-istili
               
               
                  Il-lista tal-istili li għandhom jintużaw għal kull saff
               
            
                  Is-Sistema ta’ Referenza ta’ Koordinati
               
               
                  Is-Sistema ta’ Referenza ta’ Koordinati tal-mappa
               
            
                  Kwadru ta’ delimitazzjoni
               
               
                  L-4 Koordinati tal-kantunieri tal-mappa ta’ żewġ dimensjonijiet għall-par ta’ Dimensjoni magħżul u fis-Sistema ta’ Referenza ta’ Koordinati magħżula
               
            
                  Il-wisà tal-immaġni
               
               
                  Il-wisà tal-immaġni f’pixels
                  
               
            
                  L-għoli tal-immaġni
               
               
                  L-għoli tal-immaġni f’pixels
                  
               
            
                  Il-format tal-immaġni
               
               
                  Il-format tal-ħruġ tal-immaġini
               
            
                  Il-lingwa
               
               
                  Il-lingwa li għandha tintuża għar-reazzjoni
               
            
                  Par ta’ Dimensjoni
               
               
                  L-assi ta’ żewġ dimensjonijiet li għandhom jintużaw għall-mappa Pereżempju dimensjoni ġeografika u ħin
               
            4.   OPERAZZJONI TAS-SERVIZZ MAGĦQUD TA’ VIŻJONI
      4.1.   Talba tas-Servizz Magħqud ta’ Viżjoni
      
      4.1.1.   Parametri tat-Talba tas-Servizz Magħqud ta’ Viżjoni
      
      Il-Parametru tat-Talba tas-Servizz Magħqud ta’ Viżjoni għandu jipprovdi l-informazzjoni kollha dwar is-Servizz ta’ Viżjoni tal-Awtorità Pubblika jew tat-Terza Persuna konformi ma’ dan ir-Regolament, li jippermetti lis-Servizz ta’ Viżjoni tal-Istat Membru biex iġib mappa mis-Servizz ta’ Viżjoni tal-Awtorità Pubblika jew tat-Terza Persuna u jgħaqqadha ma’ mapep oħrajn.
      PARTI B
      
         Karattersitiċi oħra
      
      Is-Servizz ta’ Viżjoni għandu jkollu dawn il-karatteristiċi li ġejjin.
      1.   Is-Sistemi ta’ Referenza ta’ Koordinati
      Is-saffi għandhom jintwerew flimkien billi tintuża sistema ta’ referenza ta’ Koordinati waħda u s-Servizz ta’ Viżjoni għadu jappoġġja, tal-anqas, is-Sistemi ta’ Referenzi ta’ Koordinati fl-Anness I, punt 1 tad-Direttiva 2007/2/KE
      2.   Il-Format tal-Immaġni
      Is-Servizz ta’ Viżjoni għandu jappoġġja, tal-anqas, wieħed minn dawn il-formati tal-immaġni li ġejjin:
      
                  —
               
               
                  il-format tal-“Portable Network Graphics” (PNG);
               
            
                  —
               
               
                  il-“Graphics Interchange Format” (GIF), mingħajr kompressjoni.